
2 a NA y VÀ E 1 Fr 
Diabierne ultimo, Gobernador Alfonso Boekhoudt a otorga na 
CONDECORACION NA 33 CIUDADANO 
PA TRABOUNAN EXCELENTE CU NAN 


TA EHERCE PA NOS COMUNIDAD 


DIABIERNA a tuma lugar e Ceremonia 


di Condecoración Real den Grand Ball- 





room di Marriott na unda cu Gobernador, 
señor Alfonso Boekhoudt a condecora 33 
ciudadano di Aruba cu den diferente sec- 


tor a contribui boluntariamente na pais 
Aruba. 


Prome Minister a gradici e comision en- 
carga cu Condecoración Real na Aruba 
pe trabou bunita cu nan ta eherce pa 
percura cu nos ciudadanonan ricibi un 


honor asina bunita. 

E AWEMainta Dialuna, 3 Mei 2021 


Presidente Conseho Supremo Electoral, Glenn Thode ta confirma 


Awor kier impone algo cu no a 





wordo regla den tres aña y mey 


Presidente di Conseho Supremo Electoral, drs. Glenn 
Thode diabierna ultimo a mustra cu ta for di despues 
di eleccion 2017, a discuti e asunto di introduci cierto 
tecnologia mirando e presion cu personanan cu ta tra- 
hando na urnanan lectoral, ta pasa aden. 

Na mes momento e propio Presidente Thode a mustra 
cu cu adaptracion di leynan necesario p'e sistema di 
votacion ta den un fase avansa, pero cu nan no ta cla 
ainda pa wordo introduci. 

Segun sr. Thode su persona mes no a haya oportunidad 
pa dicidi si e ta keda den e funcion, pero mirando e ul- 
timo desaroyonan, e decision aki tampoco por a wordo 


tuma. 


El a sigura y enfatisa cu aunke ta bay haci uso di scan- 
ner pa scan e stembiljetnan, e resultado di e conteo 
manual t'e resultado final di eleccion, pues e resulta- 
do di e scanner ta un resultado preliminar y tambe a 
splica cu despues di e eleccion di 2017 a haya diferente 
sugerencia pa bin cu mehoracionnan, pa cual a hinca 
esaki den un memo na 2019 caba. 

Banda di esaki, e otro motibo di bin cu cierto cambio 
tecnologico ta pa evita mas tanto posibel plamamento 
di e virus mustrando cu despues di eleccion di 2017 
caba esnan encarga na Aruba, a bishita otro paisnan 
pa studia e sistema cu nan a usa pa nan proceso elec- 


toral. 


Segun e presidente di e conseho, pa eleccion 2021 lo tin 
70 urna, ademas di esnan special na e.o. KIA y Hospi- 
tal, pues lo tin 8 urna nobo y na cada urna, lo por vota 


rond di 1000 persona. 


IDENTIDAD 

E otro dos cambionan cu tin den e sistema di votacion e 
biaha aki ta control di ID y voto cu ta bay wordo gescan 
caminda tur carchi di voto ta bin cu un QR-code. 

E presidente di e urna mester haci e controlnan dor 
di yega menos posibel den contacto cu e votadornan, 


caminda ta scan e QR-code y ta mira si e datonan den 


e mashin ta cuadra cu loke tin riba e carchi di voto y e 
ID. 

Despues di e proceso aki, ta entrega e ciudadano un 
stembiljet y despues cu e bay den e hoki y deposita su 
voto, manera semper, e ta dobla e formulario y cana 
bay na e mashin di scan. 

Eynan e ta habri e formulario y pone boca'bou den e 
mashin. Despues e ta cera e formulario y deposita esa- 


ki den e buzon. 


E stembiljet no tin ningun number riba dje cu por reg- 
istra esaki na momento di scan pa wak kico cada per- 
sona vota y na final di anochi, e scanner, cu ta lease, ta 
saca un formulario cu ta bisa cuanto voto cada partido 
y candidato a haya y cuanto voto ta valido. 


Esak1 e ora lo bira e resultado preliminar. 


Ya caba cu menos presion, e miembronan di e urna ta 
bay cuminsa cu e conteo manual y si ta match, e trabou 
ta keda te ey, de lo contrario lo hacı un otro conteo ca- 
minda e conteo manual lo t'e resultado oficial. 

Tambe el a bisa cu e uso di scanner ta tuma lugar sl e 
cuadra cu e stembiljet y esak1 ta depende di e cantidad 


di partidonan cu lo participa. 


Thode tambe a mustra cu cada partido cu kier partic- 
ipa den e eleccion parlamentario mester haya 587 voto 
di sosten, s1 nan no tin asiento den Parlamento. 

Mirando e partidonan cu a mustra interesa pa partic- 
ipa den eleccion, e lo nifica cu mester ricibi rond di 4 
mil firma p'e partidonan aki por participa y pa evita 
aglomeracion, ta bay habri tres diferente centro, unda 
por bay firma pa e partido cu e personanan kier yuda. E 


firmante mester ta personanan cu tin derecho di voto. 


Entrega di lista tambe lo ta diferente ya cu partidonan 
lo por entrega esaki via di e-mail mietnras cu e otro 
opcion ta pa entrega esaki personalmente dor di cada 
lider di partido, na unda tin cu corda cu ta limita e can- 


tidad di persona presente p'e ocasion ey. 

TA un misterio grandi di con Presidente di Conseho Supremo 
Electoral, drs. Glenn Thode, a trata di hustifica e uso di scanner 
durante e proceso electoral di dia 25 di juni venidero, sabiendo cu 
loke su persona ta trata na hustifica, simplemente no tin hustificacion. 
E declaracion di drs. Thode riba henter e asunto aki, ta sumamente 
controversial, caminda hasta e hecho cu su persona no ta 
‘ingeschreven’ na Aruba y tin algun aña caba bibando na Hulanda, 
ta algo controversial. 


Entre otro Glenn Thode a duna e impresion cu loke el a declara ta 
manera cu ta Prome Minister demisionario, Evelyn Wever Croes, 
a manda su persona pa bisa, tratando di hustifica e uso di e scan, 
pa motibo cu tin cu tuma na consideracion e pandemia cu Aruba ta 
pasando aden. 


Na prome lugar e Presidnete di CSE desde inicio di e pandemia 
na Aruba, no a biba e desaroyonan riba nos isla di cerca ya cu e 
tabata residencia na Hulanda pues awor practicamente loke e ta trece 
dilanti, simplemente no ta cuadra cu e realidad. 

Usando e scanner no ta limita e contacto fisico di votadornan n'e 
urnanan di votacion, ya cu pueblo mester yega n'e urna pa deposita 
Su Voto, e tin cu presenta su carchi di identidad y carcha di votacion 
p'esaki wordo controla pa trahadornan n'e urnanan. 


Ora cu nan caba di vota nan tin cu bay deposita esaki den un urna y 
na momento cu trata di hustifica cu e votador tin cu bay habri esaki 
pa pone riba e mashin di scan pa despues bolbe dobla esaki y bay 
tire den e buzon. 

Pues en realidad tur loke e “plan politico” aki ta trece cune, ya cu 
e ta mustra un plan politico descabeya, ta cu e ta permiti e mesun 
ciudadano aki, pa keda un tiki mas largo den e lugar di votacion, ya 
cu e biaha aki e tin cu laga scan su formulari riba cual el a vota, pa 
despues bolbe doble y bay tire den e buzon. 


Algo no ta klop eynan, algo no ta cuadra cu normalidad, ya cu 
Presidente Glenn Thode ta sigura cu despues di votacion, e resultado 
di e scanning, lo tin cu cuadra cu loke e conteo na man a produci, 
pues mester conta e votonan na man tog. 

E ora pakico haci un cambio, sin cu a sinta dialoga cu organisacionnan 
politico, sin cu a permiti miembronan cu ta representa nan 


ditorial 


E 











Pa: Victor (Toko) Winklaar 


organisacionnan politico den e Conseho, duna nan opinion of atende 
tur asunto riba esaki. 
Ta bin acerca cu Presidente Thode lo a informa cu su persona no 
tin nada di papia cu partidonan politico, sabiendo cu e ta presidi un 
entidad cu tin tur cos di haber cu partidonan politico cu ta participando 
n'e proceso electoral. 


Un declaracion asina no solamente ta controversial, pero na mes 
momento ta un falta di respet formal pa henter e proceso cu su 
persona ta presidi, ya cu Conseho Supremo Electoral, no ta un un 
departamento social of deportivo of cualkier otro indole, ya cu e ta 
un proceso democratico caminda pueblo tin e derecho sagrado di 
scoge su Gobierno for di organisacionnan politico cu ta participa p'e 
proceso electoral aki. 


Si Glenn Thode no ta compronde cu e tin cu duna partidonan 
politico e respet necesario, anto su persona ta dirigiendo algo cu e 
no ta compronde kico ta su responsabilidad y kico e tin cu haci den 
e funcion aki. 

Den henter su declaracion duna siman pasa, no por a saca afo un 
declaracion caminda por hustifica den un forma cla, e urgencia cu tin 
tras di uso di un scanner den un eleccion cu Thode mes a declara cu 
el a bin mucho riba man. 


No solamente esey, pero ora cu for di su propio palabranan bin 
dilanti cu ta for di despues di eleccion 2017 a papia pa bin cu cierto 
tecnologia y awor casi cuater aña despues esaki no ta cla ainda, anto 
e problema grandi ta sinta cerca e propio Conseho Supremo Electoral 
cu no a insisti y no a sigui presiona Gobierno pa trece e cambionan 
necesario den leynan p'esaki por a tuma lugar. 


Glenn Thode mescos cu Prome Minister y Director di Censo, ta 
poniendo presion riba un comunidad cu ta masha tradicional den su 
proceso electoral y cualkier cambio di e indole aki, lo trece confusion, 
lo trece problema pa principalmente nos hendenan grandi, pero na 
mes momento esaki lo habri caminda pa permiti fraude tuma lugar. 
simplemente no ta necesario pa haci uso di scan den un eleccion cu 
ta tres luna prome cu su tempo, cu a wordo yama pa un Gobierno cu 
a fracasa y caminda net e mesun Prome Minister demisionario aki, 
tin algo di haber cu henter e asunto aki. 

Acusando AZV mescos cu el a haci cu Hulanda y Knops 





Prome Minister ta anula medida cu su 


Gobierno y su persona mes a tuma 


Tin un dicho na Ingles cu ta bisa lo siguiente: 


"You can fool some of the people some of the 
time, you can fool some people all the time, but 
you cannot fool ALL the people ALL the time.” 


Prome Minister demisionario Evelyn Wever Croes su care- 
ra como politico ta marca p'e pensamento aki caminda e 
tubo di mas grandi cu el a dal den su carera politico y como 
gobernante, ta di haci net lo contrario na su promesanan 
haci den campaña electoral di 2017. 

Evelyn a sigura pueblo cu e lo no tuma ningun medida pa 
drecha e situacion financiero di e pais, pero a bira haci net 


lo contrario. 


El a para na porta di refineria y sigura cu si tin un por- 
ciento cu e refineria por wordo habri, e lo haci esaki, pero a 
drenta den Gobierno y no solamente a laga sera e refineria 
cu lo mester a wordo opera pa CITGO, pero el a permiti e 
compania aki bay Merca bek sin paga un suma di 300 mi1- 


yon florin cu e mester a paga si e no a cumpli cu e contract. 


Diabierna anochi, tabata un sorpresa grandi pa scucha Ev- 
elyn Wever Croes tin e curashi di bin dilanti y anuncia algo 
grandi pa pueblo, algo cu lo alivia e sufrimiento di pueblo, 
esta cu desde prome di mei, pueblo no mester paga mas pa 
su remedi cu a wordo kita for di pueblo pe e propio Evelyn 


Wever Croes. 


Cu e tin curashi di hunga awor como un Super Hero cu 
a aparece di repente pa scapa pueblo di un 'villiana' cu a 
kita remedi inhustamente for di pobernan, for di hendenan 
grandi, mientras cu e villiana mes t'e propio lider di MEP. 
E forma di procede aki sinembargo ta algo cu ta tipifica 
Evelyn su carera como mandatario, caminda recientemente 
su persona mester a wordo coregi pa Secretario di Estado 


Raymond Knops, ora cu el a 1nsinua cu ta Hulanda a exigi 


pa su Gobierno reduci gasto di salubridad cu 60 miyon flo- 


rin pa aña. 


Knops den su Hulandes bon cla a mustra cu e plan di kita 
remedi for di pueblo tabata un iniciativa di e propio Evelyn 
Wever Croes. 

Mesun cos e lider di MEP a purba cu e asunto di reduccion 
di salario y beneficionan di trahadonan publico cu 12.596, 
bisando trahadornan cu ta Gobierno Hulandes ta exigi 
esaki, pero atrobe Raymond Knops a bin dilanti y bisa cu 
Evelyn ta gaña cu ta su persona a presenta e idea aki na G 
obierno Hulandes cu a bay di acuerdo cu esak1. 

Pues cu awor e lider di MEP ta bolbe bin dilanti y trata di 
salba un pueblo cu a haya otro sla duro ora cu a bira cla cu 
pueblo tin cu paga pa su remedinan cu e tin decadanan ta 
wordo subsidia pa esaki dor di AZV, un biaha mas Evelyn 
ta punta dede den direccion di AZV pa a tuma un medida 


asina drastico. 


Pero pueblo ta corda bon cla cu ta Minister di Finansa de- 
misionario Xiomara Maduro a bin dilanti y anuncia e me- 
dida aki den cuido medico pa awor tira culpa riba AZV. 
Prome Minister demisionario sinembargo diabierna anochi 
no a ni sikiera papia riba e decision di dokternan di cas pa 
reduci nan servicio na pashentnan pa motibo di medidanan 
tuma pa Evelyn Wever Croes su Gobierno caminda pueblo 
un biaha mas ta wordo perhudica. 

Evelyn kier ta un Super Hero, pero na mes momento e ta 
sigui insisti di ta un Super Ganado di pueblo! El a cum- 
insa sinti e rosea cayente di pueblo y pesey e cambio aki de 


pronto. 

Universidad pa Aruba a haya un Rector 
nobo den persona di dr. Viola Heutger 


DIAHUEBS ultimo dr. Rudy Lampe den su 
capacidad como Minister di Enseñansa, Scien- 
cia y Desaroyo Duradero a sera conoci cu e can- 
didato cu Colegio di Supervision di Universi- 
dad di Aruba a scoge pa t'e sucesor di dr. Glenn 
Thodé, como Rector di e instituto entrante 1 
juli 2021. 

Herry Koolman y Angelo Brete den nan capacid- 
ad di respectivamente, Presidente y Presidente 
Suplemente di e Colegio di Supervision tabata 
presente na oficina di Minister Lampe, mientras 
cu dr. Heutger a reuni den forma virtual. 

Dr. Viola Heutger anteriormente tabata afilia 
na Facultad di Derecho di Universidad di An- 
tiya Hulandes (actualmente conoci como Uni- 
versity of Curacao) como decano di e facultad. 
Dr. Heutger a obtene su doctorado na aña 1998 
na Universidad de Salzburgo na Austria riba e 
tema di derecho laboral y descanso dominical. 
Como docente y profesor invita, Viola Heutger 


tabata afilia na universidadnan di Utrecht y 








E ultimo añanan Universidad di 
Aruba, bao di liderazgo di dr. Glenn 
Thodé a inicia proyectonan de- 
safiante, manera e programa SIS- 
STEM, cu apoyo di Union Europeo. 
Dr. Heutger ta determina pa con- 
tinua den e rumbo aki y sigui con- 
tribui na 1novacion y internaciona- 
lisacion. Den e añanan nos dilanti 
Universidad di Aruba mester desar- 
oya su mes den un centro de conoce- 
mento pa tur residente cu ta studia, 
na forma online, den exterior of na 


Aruba mes. 











PANADERIA 





di Maastricht. Tambe Heutger tabata afilia na e 


d UL. 


Open Universiteit y Vriz Universiteit na Am- 
sterdam, Anton de Kom Universiteit na Surl- 
name y entre otro na e universidadnan di Vi- 
ena, Palermo y Pisa. 

Como parti di e “Flying Faculty”, dr. Heutger a 
duna apoyo n'e establicimento di facultadnan 
di derecho n'e universidad Turco-Aleman na 


Instanbul, Universidad di Hasselt na Belgica 





y Universidad Sigmund Freud na Viena, Aus- 





tria. Dr. Heutger ta un hurista y a asesora a 
comisionnan legislativo na Surinam, Corsou, 
Kosovo y Polonia. Su experiencia den maneho 
y liderazgo a wordo obteni den su funcion como 


Decano di e Facultad di Derecho y como miem- 





bro di Hunta de Supervisión di e Mision di 
Marinero Aleman. Pa mesun organizacion aki 


dr. Heutger ta observador di International La- 





HABRI TUR DIA DI 6:00AM-6:00PM 


bour Organization na Ginebra. Den e periodo 
nos dilanti, Viola Heutger a keda di dedica na Guyabastraat +4 
YAMA NOS: 5821915 P 


sostene procesonan di acreditacion cu ta salva- Dakota 











guardia e calidad di enseñansa. 

Problema entre bisina a termina 

















Diasabra madruga Polis a haya informacion di un pelea 
na un cas situa na De Vyust y cu un persona lo a ser 
hinca. Mesora Polisnan a sali p'e sitio indica, y berdad 
na yegada a haya e persona cu a ser hinca. E tabata 
cana, pero e persona tabatin un hinca. El a splica Polis 


kico a pasa. 


Polis a constata cu e persona tabatin un hinca na altura 
di su ribchi, cu algun rato despues a cuminsa sangra 
hopi. Segun nos a compronde e problema lo a start en- 
tre dos bisiña, posiblemente a surgi un pelea cu a ter- 


mina cu unda un persona a resulta herida. 


N'e sitio Polisnan algun minuut despues di a yega e 
adres a detene e agresor, unda a pidi transportwagen pa 
hibe Warda di Polis. Mientrastanto na yegada di ambu- 
lance e Paramediconan a transporta e persona herida 
pa Hospital, unda el a wordo someti na testnan pa mira 


e seriedad di e hinka. 





NEL 
STATEN VAN ARUBA 


OPENBARE BIJ EENKOMST OP5MEI 2021 OM 
14:00 UUR N.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


Toelichting door de Voorzitter van de Electorale Raad, de heer mr dr. G.A.E. 
Thode, inzake het digitaliseren van het administratieve gedeelte van het 
verkiezings- en stemproces 


De Griffier, 


mr.drs. Herman Ch. J. Hek 


Gezien de huidige omstandigheden betreffende de Coronavirus (COVID-19) bedreiging, 
zal de onderhavige vergadering in afwezigheid van publiek en de pers plaatsvinden. 














na un persona hinca y un deteni 








Segun Ministerio Publico 


Dentro di no mucho tempo 
investigacion Avestruz lo ta cla 


SIMAN pasa e homber Franklin 
F. Abath a wordo deteni dor di 


Landsrecherche den e investigacion 
Avestrus. 

For di dia 11 april 
Landsrecherche a haci un total 
di seis detencion den cuadro di 


ultimo 


e investigacion di delitonan di 
corupcion posiblemente cometi y 
otro hechonan castigable relaciona 


cu otorgamento di terenonan di 
Gobierno entre 2009 y 2017. Dos 
sospechoso ta deteni ainda. 

E expectativa ta cu e investigacion lo 
ta cla dentro di no mucho tempo y cue 
proces-verbaal final lo wordo entrega 
na Ministerio Publico. Den e periodo 
benidero lo tin algun detencion mas, 
segun un comunicado di Ministerio 
Publico. 

Drs. Mervin Wyatt-Ras: 


Votacion Electronico tin su consecuencianan 


Parlamentario di AVP, drs. Mervin Wyatt-Ras, durante 
conferencia di prensa, a trece padilanti cu aki 2 luna Aruba 
ta bay urna electoral pa eligi su Gobierno. E eleccion aki 
ta esencial pa fiha rumbo di nos pais. El a menciona 
cu mayoria di nos poblacion ta desea un cambio. Hopi 
persona no ta contento con Gobierno ta anda cu finansa 
publico, Covid-19, FASE, maneho di labor, asuntonan 
social, husticia, salubridad y ensefiansa. 

Por a topa diferente persona den nan hogar cu no tin awa 
of coriente y no tin cuminda pa pone riba mesa di nan 
famia. 


Nos pueblo ta cansa di tanto mentira y promesa di e 
Gobierno actual sin cu ta cumpli. E.o. por menciona cu 
Gobierno a priminti cu lo baha edad di pensioen, mientras 
a subi'e. A priminti cu lo baha prijs di awa, coriente y 
prijs di comestibles, pero esakinan a subi. A priminti cu lo 
mehora cuido medico. Sinembargo enbes di sostene cuido 
di salud a tuma medida. 

Nos pueblo tin cu paga pa medicina (lista positivo), nos 
erandinan tin cu paga pa djente falso mientras dokter 
y specialistanan tin menos entrada y e lista di espera di 
operacionnan a subi drastico. 


E Gobierno cu lo ser eligi mester ta un Gobierno cu ta 
consisti di personanan cu tin experencia y cu sa kico nan ta 
haci. E Gobierno aki no mester bay experimenta, manera 
esun aki. Ta urgente pa atende cu hamber y pobresa y 
tambe atende cu e sector laboral, pasobra ta importante 
pa crea empleo pa nos ciudadanonan. Esaki no solamente 
den sector turistico, pero tambe tin cu diversifica nos 
economia y fortifica entrepreneurship. Personanan cu kier 
lanta nan propio negoshi, cu ta struggle cu e “redtape”, tin 
cu haya sosten pa continua. Tin cu stimula nos mercado 
local p'asina nos por sobrevivi e situacion financiero- 
economico precario di nos pais. 


Tin cu fortifica alabes e sector social. Nos ciudadanon 
lo mester haya atrobe suficiente placa den nan cartera pa 
biba y mantene nan hogar. 

E crisisplan no a duna resultado satisfactorio. E famia 
como pilar di nos comunidad mester haya sosten. Funcion 
di un famia ta pa educa y fortifica e ser humano cu valor, 
norma y habilidadan hunto cu amor y cariño pa forma 
ciudadanonan humano. 


En especial ora mayornan bai traha lo mester ta posibel 
cu tin bon acogida pagable pa nan yiunan. Tambe esnan 
cu ta bin di famianan cu no tin entrada mucho halto. Pues 
mester fortifica e “vangnet” rond di nan. Por bisa cu e 
Gobierno aki a perhudica Tra'1i Merdia, no a implementa e 
ley di crèche y no a sigui cu Tra’i Merdia pa nos hobennan. 


Ademas Gobierno a tuma su retiro na momento crucial cu 
nos pais a ser confronta cu landspakketen di medida cu e 
Ministro Presidente y su Gobierno a firma cu Hulanda. A 
entrega autonomia di nos pais pa despues sali na careda 
y laga pueblo cu e consecuencianan fatal. Awor esnan 
di MEPORED cu no kier carga responsabilidad pa nan 
actonan, si ta cana bai na casnan busca voto. Esey ta un 
paradox of ta contradictorio. Dicon awor si mester di 
pueblo? 


Ademas e Gobierno demisionario cu solamente por atende 
cu asuntonan pendiente of “lopende zaken” kier introduci 
un sistema nobo di votacion y conteo di voto. 

E sistema electronico di voto ta ensera cu no solamente 
ora vota ta scan e biljet, sino tambe ora di conteo, esaki ta 
tuma lugar na un forma electronico. 








ITI "Td 

















Nos fraccion y nos partido a protesta 
energicamente contra di sistema aki, 
tambe mirandoereaccion den nos pueblo. 
E transparencia cu tin normalmente 
durante e proceso electoral, e siguridad 
cu nos pueblo ta sinti cu e sistema 
democratico, no por ser garantisa dor di 
e sistema electronico cu Gobierno kier 
introduci liher y sin consulta. 

Banda di esey e sistema electronico lo 
costa nos pueblo cu no tin ni pan pa come, 
paso tin cu busca profesionalnan den IT 
pa guia e sistema, mester di aparatonan 
electronico, scanners y boluntarionan cu 
sa kico nan ta haci ora bai scan y procesa 
informacion ora conteo tuma lugar. 


Explore 
the fun! 





Win 25,000 Fun Miles 


Which car are you daydreaming about? How about finally taking it for a spin? 


Moms, come test drive your dream car and receive 1,000 FREE Fun Miles, 


our gift to you for Mother's Day! 


*Offer valid until 31st of May 2021. 


Mo purchase is required. Certain rules and regulations apply. 


—P 

924 4444 * www.yrausquin.com 


Car-loving 
Mom Month 
NY 


Pa proteccion contra di Covid Gobierno 
tin cu bira creativo y busca formanan pa 
anda cu esaki ora di votacion. 

Por introduci un bon sistema cu 
personanan por warda den na auto y 
ser atendi di e forma aki ordena pa 
evita contagio. Y lo tin cu tuma tur 
medida di precaucion cu ta bai costa nos 
pais menos placa cu e sistema digital. 
Alabes por pidi p'esnan cu ta bai asisti e 
votacion vacuna pa evita contagio y cu 
por tuma tur e medidanan di precaucion 
manera indica dor di DVG. 

Un Gobierno cu a yena un sporthal yen 
di hende, hunto cu un Minister na porta 
pa duna tur hende man, pa tuma vacuna 
no por tin miedo di atende cu votacion 
responsable y safe pa Covid. 

Nos sistema democratico ta importante. 
N'e momento aki ta urgente cu nos 
pueblo por haci uso di su derecho di 
voto na un forma transparente, sea pa 
cual partido cu e ciudadano kier vota. 
Pasobra esey ta derecho fundamental 
di cada ciudadano. Wyatt-Ras ta para 
p'esey pa garantisa cu nos hendenan 
por vota y no cambia e sistema dor di 
un Gobierno demisionario cu lo mester 
regla asuntonan pendiente (lopende 
zaken) so y no cambio di proceduranan 
y/of leynan nobo. 


Moms come test drive 
your favorite model and 
receive 1,000 


C 








Book test drive 
tn E? 


miles 

Partidonan MFK i PNP a firma akuerdo di gobernashon 


DIABIERNA atardi durante un seremonia kòrtiku 1 sobrio na 
Lanthüis Daniel a tuma lugá firmamentu di e akuerdo di gobernashon 
i un deklarashon di kompromiso entre e partidonan MFK 1 PNP. 
Tabata Sithree van Heydoorn, Pesidente di MFK, kende a fungi 
komo maestro di seremonia ku a splika kon tur kos a kana te ainda 
despues di e resultadonan di elekshon pa Parlamento di dia 19 di 
mart último. El a bisa di ta konsiderá 30 di aprel 2021 komo un 
fecha importante pa duna kontenido n'e eskoho di pueblo di Kórsou 
durante e elekshonnan di 19 di mart di e aña aki. 


Tabata 21 di mart ku e partidonan a firma un akuerdo di disponibilidat, 
anto dia 25 di mart partidonan a firma un akuerdo riba repartishon 
di e karteranan, anto dia 30 di aprel a firma akuerdo di gobernashon. 
segun van Heydoorn ta trata aki di un akuerdo ku a traha hopi 
duru riba dje, kaminda a opta pa tene e akuerdo na un nivel haltu, 
den e sentido ku a preferá pa no bai den detaye pa loke ta trata e 
akuerdo aki. Pero a konsentrá riba e liñanan prinsipal di maneho di 
e gobernashon di aña 2021 pa 2025. T”e intenshon pa despues di e 
maneho di gobernashon aki bini ku un plan di gobernashon, komo 
tal a resaltá ku durante deliberashonnan interno a yega na e desishon 
ku huntu ku empleadonan pübliko 1 stakeholders lo produsí un plan 
di rekuperashon pa Kórsou. 

Mas aleu segun señor Sithree van Heydoorn, Kórsou ta pasando den 
krísis, den tur área, e situashon no ta esun mas mihó. For di momento 
ku MFK a gana e elekshon e partido a keda aserká pa diferente 
personanan ku ke yuda, kendenan tin idea 1 plannan, anto entre nan 
tambe personanan ku tin negoshi, pero mester realisá ku pais ta den 
un krísis 1 den e krísis aki, loke ku tabata kere ku lo ta posibel 2 afia 
pasá, awor aki no por! 


Raportnan di 2 aña pasá ku ta bisa di ke duna kontribushon, pero 
si e rapórtnan ei no keda adaptá, no por uza nan den e gobernashon 
nobo. Mester realisá komo organisashon òf kua stakeholder ku ta, 
por ehèmpel sindikato, ku situashon di kambio pa e isla ta posibel 
únikamente si hasi kosnan huntu. Si kada ken sigui pensa ku ta su 
sektor ta importante 1 ku ta pa su sektor e mester bringa 1 wak pa e 
haña e loke ta mihó pe, anto e persona ei ta den e boto robes. 

Segun señor Sithree van Heydoorn e Gobiérnu nobo ta bai pa e boto, 
kaminda tur hende ta riba dje, e Gobiérnu ta bai pa union, pa duna 
bienestar, esta e bienestar ku tin di yega te na esun mas abou den e 
komunidat, pero tambe esun mas haltu. Pero tur esaki mester sosodé 
huntu, segun van Heydoorn. Mester tira tur desakuerdo un banda i 
bini ku plannan fresku 1 nobo ku ta bai yuda Kórsou rekuperá 1 sali 
padilanti komo pais. 

Kòrsou por laga di tin rekursonan natural, pero na Kòrsou nos tin 
hopi talento 1 nos a demostrá di ta un pais ku por sali padilanti, no 
mester mira Covid mas komo un menasa, sino buska den Covid e 
posibilidatnan ku e ta duna nos. E Gobiérnu ku ta bai sinta lo bai 
buska pronto den Covid solushonnan 1 lo traha duru pa logra e 
metanan stipulá. 


E trabounan lo no ta pa buska gloria personal, sino pa e pueblo por 
sinti benefisio. No ta posibel primintí benefisio mañan ku Dios ke 
asina ku kai sinta, esta riba un término korto, pasobra tur esaki ta 
tuma su tempu. Pero Kórsou por ta sigur ku den kurso di otro aña lo 
mira por ehémpel ku kayanan ta kuminsá drecha 1 lo wórdu asfaltá. 
Lo mira ku preis di gasolin lo baha 1 ku tur e rekargonan ku tin riba 
gasolin lo traha riba nan di manera ku preis di gasolin por baha. 
Asina ei tin muchu mas kos ku lo sosodé pa yuda ku mas plaka ta 


keda den saku di kada miembro di e komunidat aki, van Heydoorn a 
sigui bisa. Ta bai sòru pa benefisio alkansá kada unu di e komunidat 
aki. Tur esaki por si kada ken komprondé 1 realisá ku nos ta den un 
krísis 1 ku solamente huntu nos por kana e prosesonan aki. 

Komo polítiko nos tambe a faya kisas dor di krea hopi problema 
entre nos mes hendenan ku ta sigui nos. Talbes e manera ku nos a 
eduká polítikamente no tabata bon, pero awor ta e momento pa hasi 
e 'turn around' 1 ban riba un otro kaminda pa union, pas 1 buska 
bienestar pa kada un di nos. Na final di su introdukshon sefior Sithree 
van Heydoorn a deklará ku ta firma 2 dokumento, esta akuerdo 
di gobernashon 1 un deklarashon di kompromiso di parti di tur e 
Parlamentarionan di MFK 1 PNP ku ta bai drenta Parlamento. 


Presidente di Nashonal Ramon Chong a sali yama danki na 
partido MFK pa e forma kon for di inisio a yega na e akuerdo di 
disponibilidat, repartishon di karteranan 1 e forma ku a negoshá pa 
por a yega na un kontenido hopi ambisioso. Segun Ramon Chong 
si den e 4 añanan aki bai wak akuerdo di gobernashon di Hulanda, 
di Gobiérnu anterior, den esun di e Gobiérnu nobo ku ta bai sinta a 
riska pone tur kos pa pueblo di Kórsou detayadamente ku ke logra. 
Ke men ta e Gobiérnu nobo aki mes a obligá su mes pa splika kiko 
ke hasi. Tur loke ke hasi ta pa pueblo 1 ku pueblo. 

Den bista di Ramon Chong aworaki ta pueblo di Kórsou su bürt. E 
Gobiérnu nobo tin un sentido di konsiensia ku e urgensia ta grandi. 
Tur hende a pasa den e Covid aki i nos tur sa di e impakto ku Covid 
a hası. Esnan mas suak, esnan mas vulnerabel den e komunidat aki 
a sintié mas tantu. No por bisa ku ta bai goberná 4 aña manera nada 
no a pasa, tin un plan integral di mas aña ku e Gobiérnu anterior a 
formulá ku yama National Development Plan. Esaki a wórdu traha 
ku sosten di UNDP, anto e plan ei ta kubri 2015 te ku 2030. 

Awel e Gobièrnu ku ta bai sinta lo no bai traha un plan integral nobo, 
e lo kue e mesun plan pa ehekutá. 


Loke señor Chong a lamentá, ta ku e Gobiérnu aktual a bolbe 
kue e plan ei pa traha un otro plan riba e mesun plan. Pero awor e 
Gobiérnu nobo ta bai pa implementá e plan original. Miéntras ku 
Covid ta tumando lugá nos a haña nos ku un plan di alivio, anto nos 
ta gradesido na esei pasobra esaki tabata pa evitá ku hende ta muri, 
mester a sòru pa sobrebibí. Asina ei mes 108 siudadano a bai laga 
nos. Ramon Chong a probechá pa manda palabranan di kondolensia 
1 deseá famianan forsa. Pero mester a duna pakete, ayudo na nos 
hospital, trese médikonan aserka. 

Ta kabando den e fase di bakunashon ku e programa di alivio, 
sinembargo ta bai drenta den e di dos parti ku ta un programa di 
rekuperashon. Ta bai pa un National Recovery Plan. Esei ke men ku 
ta skohe kiko ta bon pa Kòrsou 1 no ta papia mas di COHO, no ta 
papia mas di ‘landspakket’. 


Ta papia di loke ta komun 1 koriente, anto asina ei Ramon Chong a 
rekomendá tur hende pa weta loke IMF 1 Banko Mundial huntu a 
traha, basá riba 4 pia ku yama “GRID”. Den esaki ta tene kuenta ku 
nos medioambiente ku mester ta sostenibel, ta tene kuenta ku e ta 
resiliente, inklusivo 1 huntu ku desaroyo. Pues e gobièrnu nobo no 
ta skohe pa un aventura di manera ku aki 1 aña nos ta wak. Meskos 
ku e promé minister demishonario di Ulanda ta papia di un plan 
di rekuperashon nashonal, presidente di Merka Joe Biden tambe ta 
papia di un Recovery Plan, Kòrsou lo kana den e trayekto ku ta mihó 
pa Kòrsou ku ta e plan Nashonal di Rekuperashon. Den ese1 lo haña 
tur e retonan ku tin pensá deskribí. 

Sr. Di-Stefano Wernet: 


Den proximo Gobierno di Aruba 





economia mester ta central 


or. Di-Stefano Wernet ta di 
opinion cu e unico forma pa 
Aruba por sali for di e crisis 
actual ta dor di desaroyo eco- 
nomico real. Nada otro no ta 
bay yuda pa Aruba recupera di 
e crisis actual. Pais Aruba no 
por sigi biba mas riba Loon- 
subsidie, Fase o cual kier are- 
velo nobo pa duna hende placa. 
Sigur den e caso di Loonsub- 
sidie y Fase cu ta basa riba fi- 


ansa. 


Fiamento den economia no ta 
algo malo, pero mester reali- 
za si cu por lo general mester 
paga e prijs di fia cual ta in- 
teres, fia klermen mester paga 
bek y mester percura semper 
pa no fia riba bo capacidad eco- 
nomico. 

E crisis actual causa dor di e 
pandemia di Covid-19 a mus- 
tra bon cla kico kiermen ora 
un economia ta depende sola- 
mente di un pilar economico 
so. E crisis aki ta uno sin prec- 
edente den cual varios, mihor 
bisa hopi, cas di famia na Aru- 
ba no tin entrada di trabou y ta 


biba di pakete di cuminda. 


Tambe Aruba ta wordo con- 
fronta cu prijsnan di producto y 
servicio cu ta subiendo. Clara- 
mente den e maneho economico 
nobo mester combati inflacion 
y desempleo cu ta crea pobresa 


y hasta miseria. 


A yega e momento pa traha 
hunto cu vision y accion rapido 
riba un modelo economico nobo 
pa Aruba usando e raport (Mas- 
terplan) titula “Reposicionando 
e Rumbo di nos Pais” traha dor 
di diferente experto local den 
cual diversificacion, inovacion 
y tecnologia virtual mester ta 
esencial. Corda tambe cu nos 
ta bibando den un mundo di 
globalisacion den cual tur cos 
ta interconecta. Den e mundo 
actual tur cos ta cambia rapido 


y simultaneamente. 


Hasta ta wordo papia di “the 
way of change has change”. 
Esey ta causa hopi 1ncertidum- 
bre y instabilidad den nos so- 
ciedad. Ta pesey mes mirando 
e crisis cu su incertidumbre 
y complexidad sr. Wernet ta 
boga pa den e proximo Gobier- 
no di Aruba un Minister sola- 
mente pa e portofolio di Econo- 
mia. Unda e rol di Gobierno no 
mester ta solamente di cataly- 
sador di cambio (por ehempel 
den leynan y permisonan), pero 
tambe di inversionista produc- 
tivo den nos propio economia 
cu ayudo di Hulanda. 

Sr. Di-Stefano Wernet den su 
carera profesional a traha den 
posicionnan clave na Aruba, 
Hulanda, Corsou y Bonaire. 
Entre otro den pasado como 
Hefe di Accounting na Banco 


Central di Antiyas. 

















o -v 














US 


Announcement of the 
Government of Aruba 
Treasury Bills issue - Afl. 20,000,000.00 
M ay5, 2021- August5,2021 





Issuance pursuant to the State Ordinance on Treasury 
Paper (AB 1987 no. 3) and the State Decree no. 1 of 
Marchl7, 2021. 


The Centrale Bank vanAruba (CBA)informs of the 
upcoming Government of Aruba (GOA) Treasury 
Bills issue onMay 5, 2021,in multiples of Afl. 
250,000.00 and Afl. 1,000,000.00. 


Amount: Afl. 20,000,000.00 
Maturity: 3months 
Redemption date: August 5, 2021 


Participation in the upcoming GOATreasury Bills 
issue is only allowed through the intermediation of a 
local commercial bank. Application forms must be 
submitted to the CBA on Monday, May 3, 2021at 
the latest 12:00 hours (cutoff time). 


Aruba, April30, 2021 
Centrale Bank van Aruba 

Cambio di nomber di Emma School 











CONTRARIO cu e caso di Colegio Nigel Matthew, e ceremonia 
pa honra Soeur Juliette cu su nomber riba un scol no por a tuma 
lugar di e mesun forma. Esaki ta debi n'e situacion di Covid y pa 
tene cuenta cu salud di Soeur Juliette. 

Minister di Enseñansa, Rudy Lampe den un conferencia di prensa 
diahuebs mainta a anuncia y lesa decreto di e cambio di nomber 
di Emma School pa Scol Soeur Juliette. E decision aki a wordo 
tuma den Conseho di Minister den e reunion fecha 8 di januari 
ultimo. 

E mandatario a splica cu e logo nobo ta un mescla di e scolnan 
Emma School como esun di Paso pa Futuro pa dun’e un cara 
nobo. Ta trata di scolnan special, cu a haya cierto percepcion den 
comunidad. Hopi biaha tin e pensamento cu bay Emma School 
ta algo menos positivo. Awor kier mustra cu esaki no t'asina. Tin 
diferente forma di inteligencia. P'esey, el a bisa, e muchanan spe- 
cial nan inteligencia emocional y spiritual ta mas desaroya cu esun 
di otro muchanan. Cu e rebranding no kier pa wak solamente IQ 
di e muchanan so, pero wak e mucha di un forma integral. 


E scol na su yegada mester ilustra y duna e sentimento di zona di 
respet y trankilidad pa tur e muchanan. E muchanan aki tin sen- 
timento autentico y e mayornan ora di baha nan yiunan n'e scol 
ey nan mester sinti nan mes orguyoso cu nan yiu ta asisti n'e scol 
ey unda ta desaroya otro habilidadnan cu por ta na otro scolnan 
no tin. 

E Bijbel di prenchi na Papiamento ta un deseo, e mandatario a 
splica, cu e tin pa drenta tur scol publico y e no ta pa siña religion. 
El a recorda cu Nacionnan Uni a bin cu e proyecto di balornan 
universal. Unda ta bisa cu tur religion ta comparti tur e balornan 
universal (10 mandamento) cu ta fundeshi di e buki mas lesa na 
mundo. A pone esaki na disposicion di tur scol publico y tambe 
pe muchanan special. 

E cambio di nomber tambe ta nifica e inicio di un era nobo pa 
ensefiansa special. 


pa Scol Soeur Juliette a bira oficial 











Pa prome biaha tin entregamento di diploma ora cu nan finalisa 


ensefiansa primario y secundario. Pa decadanan largo esaki no 
tabata posibel. Muchanan special ta caba tur e scolnan, pero na 
final ta haya solamente un certificado. Ministerio di Ensefiansa a 
regla cu nan tambe ta haya diploma manera tur otro mucha. 
Inspector di Ensefiansa ta inspecciona a constata cu e scolnan aki, 
mescos cu otronan, ta cumpli cu tur reglanan. 


NOMBER 

A scoge e nomber di Scol Soeur Juliette, p'e balor cu esaki ta 
trece cu ne. E religioso aki a nace na Bonaire, pero Aruba a bira 
su cas. El a sigui scol na Aruba y despues na Hulanda. A bolbe 
Aruba pa duna les y despues di dos aña a dicidi di drenta conven- 
to riba 30 di april, 1959. Awe ta cumpli 50 aña cu el a huramenta 
dilanti Dios di cumpli cu e votonan religioso, di renuncia na e 
bida material, castidad pa sigui idealnan di Reino di Dios y acepta 
e mision cu dun'e. 

Zuster Juliette a cuminsa duna les na Maria College unda el a 
traha te cu 1978. Despues a sigui duna les na diferente instituto 
educativo y duna Catesashi. 

Importante mas cu tur cos, e mandatario a bisa, t'e legado cu 
zuster Juliette a laga atras t'e parti moral y spiritual pa cual no ta- 
batin mihor hende pa pone su nomber riba e scol. “Nos ta gradici 
e comision cu a haci e peticion," Minister Lampe a splica. 
"P'ami ta un gran honor y un gran sorpresa ora cu Minister 
Lampe a informa cu un di nos scolnan lo bay carga mi nomber. 
Mi semper a aprecia y duna reconocemento na tur docente den 
ensefiansa. Mi tambe a duna les na mucha y hobennan pa forma 
nan na prome lugar como hende,” e religioso a bisa. 

El a papia di desaroyo, cambionan cu mester ta na bienestar di e 
mucha cu ta para central den tur tipo di educacion. Y e meta ta pa 
saca e maximo potencial di tur mucha. El a expresa e deseo pa nan 
tur sigui traha cu e mesun entusiasmo di prome dia pa enseñansa, 
tabata e mensahe di dje na e muchanan y docentenan di e scol. 


Dialuna, 3 Mei 2021 AWEMainta n 
Introducion di Coordinatie Centrum 
Mensenhandel Mensensmokkel 


PA medio di e relato di prensa aki, 
CMMA kier introduci su mes na pueb- 
lo di Aruba. E Centro di Coordinacion 
pa Asuntonan di Traficacion y Con- 
trabanda di Hende (CMMA) t'e punto 
central pa tur cos cu ta relata mwe cri- 
men di Traficacion di Hende (Mensen- 
handel y Contrabanda di Hende 
(Mensensmokkel) na Aruba. CMMA 
ta existi pa ricibi y duna informacion, 
educa pueblo dor di training y campa- 
ñanan y asisti victimanan di trafica- 
cion. 

For di 2007 Gobierno di Aruba a de- 
clara cu e bataya conta Traficacion y 
Contrabanda di Hende ta hopi impor- 
tante y na aña 2008 Aruba a haya su 
Coordinador Nacional contra Trafica- 


cion y Contrabanda di Hende. 


Hopi progreso a wordo haci y Aruba a 
logra mas cu un reconocimento inter- 
nacional p'e trabounan cu nos a haci 
na beneficio di combatimento di e cri- 


menan aki. 


A crea un Taskforce pa duna Gobierno 
di Aruba conseho y un unidad specifico 
na KPA pa investiga casonan. CMMA 
kier introduci su mes cu un jingle cu 
ta splica ken nos ta, kico nos ta haci 
y con por comunica cu nos. E jingle a 
wordo traha dor di e conocido Janiro 
'Ataniro' Eisden y a wordo publica 
via social media. Hunto nos por logra 
combati e tipo di crimen akı ariba nos 
dushi Aruba. 

Por comunica cu CMMA via E-mail: 


infovcmmaruba.com of via Facebook. 








e IECENTRUM à 

Pa cualkier pregunta por contact 597- 
5223 (oranan di oficina) y pa yudansa 
urgente por contact 592-3231 (hotline 
24/7). 





Alhambra Casino a honra su trahadornan 


Albarn 4 
mira SA "Mal PROFE 
k TA M OA ^ a 


aF HOPI 
LÀ 


Ganador Star of the 
Quarter a resulta: 
Sandra Adamus y Su- 
pervuisor of the Quarter, 
Shurayma Dania. 








Alhambra Casino a celebra hunto cu su trahadornan, 
reconociendo y honra tur trahador cu a cumpli 5 te 
cu 35 ana diservicio. Bou di reglanan stricto y proto- 
col di DVG, tabata yama e empleadonan pa bin tuma 
nan envelop hunto cu nan certificado, y brinda nan 


un rato ameno. 


A converti e oficina di Director manera un red carpet 
pa cada empleado sinti nan special ora na yega. Mes 
momento despues di un afia sin por a sigi cu e pro- 
grama di Star y Supervisor of the quarter, di cual ta 
honra nan trahadornan ehemplar, a cuminsa bek cu 
e programa di cual cada kwartaal ta eligi su Crew- 
member y Star of the Quarter, di cual a eligi e gana- 
dornan y combina 2 evenemento hunto. 

Alhmabra ta conoci pa tur afia celebra den nan Ball- 
room e evento akı, di cual e aña akı no tabata posibel. 
Jan ten Have, Regional Director di Alhambra Casino 
y Divi Flamingo Casino a felecita cada trahador hun- 


to cu Jane Geerman, Human Resources Manager. 

Dia ta yegando pa pueblo conoce tur e 
politiconan sea tradicional o nobo cu a 
pone nan mes na servicio di nos pais 


UN siman crucial pa pueblo conoce cu futuro sirbidor- 
nan. Cu lo entrega nan mes cu alma, mente, curazon y 
principalmente cu VOCACION. ESTA SIGUI E YAMA- 
DA DI NOS CREADOR. Kico esaki tin di haci cu Dios, 
hopi, debi dia cu nan tuma nan posicion nan ta hura o 
priminti den nomber di Dios, segun nos constitucion cu 
nan lo bai haci nan trabao, segun Su mandamentonan. 
Ya tin basta profesionalnan a publica cu nan ta cla pa 
sirbi nos pueblo, cual a yena mi cu hopi sastifacion, pa- 
sobra ta tempo pa stop di para un banda y critica y 
critica, pero cu miedo y corbadia pa pone nan mes na 
servicio di nos comunidad. Tin di nan cu a haci'e den 
un forma grandi yen di fanfaria, pagando hopi pa gra- 
bacion etc. Den un tempo na unda nos pais ta pasando 
den su peor momento di historia. Pober y cu hendenan 
hopi pober, tur e placa aki por a ser duna na instanci- 
anan cu ta traha cu e pobernan. 

Dios lo a keda mas contento. Tur e banderanan, stick- 
er, borchi cu ya ta riba mercado, apenas algun dia cu a 
ser anuncia cu lo ba1 tin un eleccion prome cu tempo, ta 
placanan cu por a ser regala na pobernan. Pueblo tuma 
nan y benda nan afor despues cu un menosprecio gran- 
di. Mi admiracion na tur partido cu lo bai campaña sin 
articulonan pa cumpra nos pueblo. Ni se compra ni se 
vende. 

Te awor e partidonan chikito entre parentesis cu a pre- 
senta nan candidatonan, partido RAIZ a demostra di 
tin un lista di profesionalnan bon balansa y ta cla pa 
representa pueblo den Parlamento y como Gobernan- 
tenan. Ban wak con e lista di e otronan lo bali ta. 

Den partidonan grandi ya tin pelea y discusion pa num- 
ber riba lista, tur tumando na consideracion mal ehem- 
pel di e grandinan cu te ainda pa decadanan ta dirigi 
e partidonan grandi tras di cortina, na unda abuso di 
poder a tuma lugar na prome lugar fabornan na famia 
y amigo. Cu tin den nan historia listanan di hendenan 
cu a comete fraude, corupcion y ladronicia. E nobonan 
kisas tambe lo ta desea di ricibi un tiki poder pa sigui 


cu esak1? 





Pa. Atan Lee Sr. 











Rumannan tras di cortina ta cierto hende ta sigui dirigi 
e partidonan aki. Nan ta goza di un pensioen miyonario 
y overbruggingstoelge miyonario y ainda nan kier mas. 
E politico cu merece mi respet, kende pafor di Parla- 
mento a hiba un tremendo oposicion ta drs. Boosh1 Wev- 
er. Un politico honesto y digno cu merece confiansa di 
pueblo. Cuanto denuncia e a haci cu poco poco ta conoce 
e luz di berdad. El a renuncia su pensioen miyonario 
pe sigui sirbi su pueblo. Otro cu a pasa den tur partido 
cu alfin lo conoce su fin politico como lider. Si den 3 
partido bo no por a funciona, anto algo ta fout cu bo se- 
nora. No papia di honestidad, debi cu bo a vota pa tur e 
proyectonan bao investigacion, cu bo lider di POR a bin 
cu nan y cu mester a haya aprobacion di Parlamento. 
Incinerator cu a costa miyones ta para putri, placa di 
pueblo. Un Serlimar bancarota, contal a cumplace ami- 
gonan cu fabornan. Un radar cu no ta funciona, un pals 
yena cu llegal, droga, atraco, asesinato y arma. 

Ban spera cu nos lo conoce politiconan nobo cu s1 kier 
traha honestmente pa nos pueblo, sin presion di e bieu- 
nan. Hopi di e bieunan ta sigui riba lista cu e unico 
proposito traha te ora nan por cobra nan pensioen. Anto 


riba dje cu un posicion supuestamente eligible. 

Accion 21 ta lansa 3 candidato nobo 

DEN transcurso di siman pasa par- 
tido Accion 21 a lansa 3 candida- 
tonan nobo. Ta trata di Leonardo 
Figaroa, Hans Zaandam y Leonar- 
do Maduro. Lider di partido Miguel 
Maduro a presenta e 3 candidato 
aki durante un conferencia di pren- 


sa cu a wordo tuma siman pasa. 


Leonardo Maduro ta un hoben cu ta 
eherce e funcion di dentista y tam- 


be e ta un deportista. 

E kier lucha pa tur e dentistanan 
cu no por eherce su funcion manera 
debe ser pa falta di interes den Go- 
bierno cu e grupo akı. 

Hans Zaandam, e tin 63 aña. El a 
studia na Hogeschool na Hulanda 
den e area di logistica y haya expe- 
riencia pa 35 aña den e area aki. 
E motibo cu el a drenta politica ta 
pa motibo cu e ta cansa di yen di 
promesa di diferente politico y niun 


ta tuma accion. Y e motibo cu el a 

drenta den e partido Accion 21 ta 
paso e team aki ta brinda algun 
profesional intelectual y cu tin hopi 


determinacion. 


Leonardo Figueroa un hoben di 20 
ana cu actualmente ta studiando 
na Universidad di Aruba. E kier t'e 
voz di tur e hobennan cu ta wordo 
silencia diariamente. Un lider cu 
kier encurasha cada persona t'e mi- 


hor version di nan mes. 


Sostene nos communidad awor cu Kiwanis ^5 for KIDS" ! 





E pandemia di Covid-19 ta sigi tin su impacto 
riba nos comunidad y diabierna dia 30 di 
april 2021 Kiwanis Club of Palm Beach a 
lanza e campaña “5 for KIDS”, pa recauda 
fondo y sigui duna aporte na nos comunidad, 
especialmente muchanan den necesidad. 


Aña 2020 y 2021 a wordo grandemente 
afecta pa Covid-19. 


Mayoria organizacionan boluntario na 
Aruba, incluyendo Kiwanis Palm Beach, 
mester a reinventa nan mes p'asina por sigui 
funciona y cumpli cu nan metanan proponi. 


Den e cuadro aki e campaña actual, “5 for 
KIDS", ta uno inovativo: simplemente 
manda un SMS, cu text 5ForKids, for di bo 
telefon celular p'e number 250 riba Digicel 
of SETAR pa haci un donacion di 5 florin! 


Tur esnan cu ta contribui lo participa 
automaticamente na un sorteo semanal cu 
premionan fabuloso! E premionan aki ta 
varia di cena pa dos persona te na estadia den 
hotelnan local y otro articulonan exclusivo. 

Tur fondo recauda lo wordo dedica na 
donacion of proyecto social den nos 
comunidad cu enfoque riba muchanan den 
necesidad. Ehempel di proyectonan ehecuta 
dor di Kiwanis Club of Palm Beach ta inclui 
e proyecto di Watercoolers pa Skolnan, Child 
seat camapigns, ademas di donacionnan na 


un variacion di fundacionnan manera Cede 
Aruba, Hungateca, YMCA, Casa Cuna y 
mas. 


Kiwanis Club of Palm Beach Aruba ta haci 
un apelacion na tur esnan cu ta den capacidad 
pa yuda, pa contribui awor na “5 for KIDS" 
y participa den e sorteonan! Simplemente 
manda for di bo telefon cellular un SMS, 
cu text 5ForKids, pa number 250. Esaki 
ta valido tanto pa clientenan di Digicel of 
SETAR. Ta posibel pa manda multiple SMS. 


Tin e posibilidad ademas di haci e donativo 
via Pay.aw. 

Riba e website www.kiwanispalmbeach. 
com y riba Kiwanis Club of Palm Beach su 
facebook page lo por ser mira e QR code 
necesario pa haci e donacion aki. Y aki 
tambe tin e opcion di haci esaki mas di un 
biaha. 

E campaña di “5 For Kids” lo core pa henter 
luna di mei. 

Despues cu Gobierno a wordo acerca pa hopi persona, cu ta biba di bijstand, Fase, 
of pensioen, a dicidi cambio di maneho di “positieve lijst” ta keda elimina 





DEN su discurso nacional diabierna 30 di april anochi, 
Prome Minister Evelyn Wever-Croes a menciona e reto- 
nan di tur dia cu Gobierno y Aruba ta enfrentando desde 
comienso di Pandemia di Covid 19. Gabinete Wever-Croes 
ta trahando duro riba tur otro reto cu bin den caminda. 


Un di e retonan aki sigur t'e condicion cu Hulanda a pone 
pa corta 5 miyon den gasto di AZV tur luna. Gobierno di 
Aruba no ta acepta e condicion ey y p'esey a institui un 
comision nacional di e sector medico, pa bin cu un proposi- 
cion con por baha gastonan medico na forma responsabel. 
Mientras cu e comision aki ta deliberando, Gobierno no 
ta corta 5 miyon tur luna pero un suma mas abou. 

Como Gobierno a purba di tur forma pa convence Hulan- 
da cu corta 5 miyon tur luna no ta posibel. Sinembargo 
Hulanda ta keda para riba e condicion cu MESTER corta 
5 miyon tur luna, 60 miyon pa aña, sino Aruba no ta haya 
e sosten di likides pa paga pa cuido di salud, siguridad, 


enseñansa na Aruba of pa subsidio di salario. 


Pa sali di e 1mpase aki, Gobierno a pidi un comision na- 
cional pa bin cu proposicionnan. E proposicionnan aki, 
Prome Minister a remarca, Gobierno lo ricibi pronto. 

Un otro reto grandi ta e cambio den maneho di AZV cu 
desde 1 di april ta cobra pa cierto remedinan, e asina 
yama “positieve lijst”. Gobierno a wordo acerca pa hopi 
persona, cu ta biba di bijstand of Fase, of pensioen. Gobi- 


erno a scucha e dolornan den comunidad pa cua motibo 


Desde 1 di mei no mester paga pa remedinan mas 


tambe Conseho di Minister a tuma e decision di cambia 
e maneho aki y pueblo no mester paga p'e remedinan aki 


mas. 


"Nos ta sinti cu e maneho aki no a wordo suficientemente 
prepara y cu no a tene cuenta cu e impacto negativo riba 
hop1 patient cu no por a paga nan remedinan. Nos a pidi 
AZV y e Comision cu ta conseha Gobierno riba remedi, pa 
studia e maneho aki mihor y mientras tanto ta elimina e 


decision ak1”, Prome Minister a enfatisa. 


Pues entrante 1 di mei, e maneho di “positieve lijst” ta 
keda elimina y e situacion ta bira mescos cu e tabata 
prome cu 1 di april: cu no mester paga pa e remedinan 
aki. Cu esaki Gobierno ta trece bek trankilidad den nos 


comunidad, especialmente esnan mas vulnerable. 


“Asina nos ta sigui traha pa soluciona cada reto cu crusa 
nos caminda. Cu curashi, cu balentia, cu curason. Mi kier 
gradici bo pa bo comprension, pa bo sosten, pa bo ora- 
cionnan, consehonan y palabranan di encurashamento. 
Tur ta yuda duna nos forsa y animo cada dia. 

E final di e Pandemia ta na bista, y ta mi deseo pa saca 
Aruba di e pandemia, y pone Aruba riba e caminda di re- 
cuperacion economico y bienestar social. Pero mi no por 
hacre mi so. Nos Gobierno no por hacie nos so. Hunto 
y cu e bendicion di Dios nos por logr'e”, Prome Minister 


Evelyn Wever-Croes a termina bisando. 


Debi cu mayoria docente ta den quarentena 


La Salle College ta sera te cu 7 di mel 

















Director di La Salle College, I Dave- 
laar a informa cu debi cu mayoria 
di su docente, di acuerdo cu DVG 
a bay den quarentena preventivo, 
for di dia 4 te cu dia 7 di mei lo no 
tin skol. 


Cabesante di skol ta pidi mayor- 
nan y alumnonan pa sigui e plata- 


formanan di Facebook. 


Goegle Classroom y mail di skol pa 
haya informacion importante. 

E periodo di examen ta cuminsa 
dia 17 di mei, pesey ta pidi tur es- 
nan cu tin cu haci nan examen, pa 
probecha di e periodo liber aki pa 
prepara nan mes debidamente. 

La Salle College ta spera tur studi- 
ante na skol dialuna dia 10 di mei 


awor. 

AVB ta sigui ehecuta plan di Grow Football 
Diesocho coach participante den curso di B-License 


Arubaanse Voetbal Bond a organisa 
curso di B-License. Pa por a realisa 
esaki, AVB mester a traha cu coop- 
eracion di Concacaf y di KNVB. 

Presidente di federacion, ing. Rich- 
ard Dijkhoff, ta super contento cu 
por fin a logra cuminsa cu e curso di 
B-License. Pa por a realisa e curso 
aki, esak1 tabata un proceso largo 
pa por cumpli cu tur e exigencianan 
di CONCACAF. Por ehempel, AVB 
mester a conta cu e sosten di KNVB 
pa trece docentenan cu ta cumpli cu 
e exigencianan di Concacaf pa por 


duna e curso aki. 


Loke e federacion ta haci, ta brinda 
oportunidad n'e coachnan di Aru- 
ba pa nan sigui desaroya nan mes, 
mehora y amplia nan conocemento 
pasina nan por entrena nan ekipo 
mihor ainda. Mas conocemento e 
coachnan tin, mihor entrenamento 
nan lo ta. Mihor e hungadornan 
wordo entrena, mihor e hungador- 
nan lo ta prepara pa enfrenta otro 
ekiponan y esaki lo mester percura 


pa tin un mihor Campeonato. 


| 
| 


P'e motibo aki ta hopi importante pa 
AV B a logra pa organisa e curso aki 
caminda cu 18 coach lo participa. 
Entre e cursistanan aki tin varios 
coach di e diferente clubnan di Divi- 


sion Honor y di Division Uno. 


Den historia di e federacion, esaki 
ta prome biaha cu ta organisa un 
curso di e nivel aki na Aruba. Esaki 
ta algo cu nos mes ta organisando 
y tur ta cay den cuadro di e proyec- 
to Grow Football. Esaki ta un di e 
tantisimo proyecto cu AVB ta ehe- 
cutando y/of ta bay ehecuta, asina 


ing. Dijkhoff a expresa. 


Esaki ta un momento di satisfac- 
cion, pa motibo cu por mira e resul- 
tado di tur trabou duro haci den e 
ultimo lunanan. 

Na momento di papia cu coachnan, 
a indica na nos di ta contento di e 
oportunidadnan ricibi pa desaroya 
nan mes. 

E grupo aki ta consisti di diesocho 
cu ta bay pa nan B-License y varios 


di nan ta coachnan conoci na Aruba. 








E intencion ta pa crea un pool (gru- 


po) cu diesocho coach riba e nivel B 
di Concacaf p'asina e clubnan tin 
escogencia entre coachnan certifica 
riba nivel pa yuda cu nan desaroyo. 
Tur esaki ta un momento historico 
pa AVB, unda cu porfin por mira di 
ta logra e B-License. 

Un pabien na henter comunidad di 
futbol, na club y Aruba, pasobra es- 
aki ta algo cu AVB ta haciendo y lo 
sigul cu nan den e periodonan cu ta 
bin. Esaki ta locual AVB ta hacien- 
do pa conhuntamente cu su clubnan 
miembro traha na bienestar di fut- 


bol na Aruba cu e meta pa mehora 
futbol. 


16 AWEMainta Dialuna, 3 Mei 2021 


E competencia den populismo entre Mike Eman 
y Evelyne Wever-Croes ta biento en popa 





POLITICA ta 


“backstabbing” te arte pa elimina for 


cruel, mientras 
di caminda posibel candidatonan cu ta 
aspira pa tuma mando di e partido cu 
nan ta pertenece. Nos por a wak con 
a elimina lider di e partido berde cu 
no ta carga e fam Eman y historia ta 


ripit1, pero awor den e partido geel. 


Diabierna e actual Minister-Presiden- 
tr cu un smile den su cara a anuncia 
cu a revoca e medida pa kita 240 di e 
1400 remedi for di e lista positivo. 

Cambionan riba tereno medico ta re- 
sponsabilidad di e Minister di Salub- 
ridad y p'esey cu asombro nos a ripara 
cu no t'e Minister di Salubridad a an- 
uncia e revocacion, pero e Minister- 
Presidente, segun Booshi Wever. E 


motibo ta obvio. 


Cu e revocacion e Minister-Presidente 
a "sla twee vliegen in een klap”. Na 
prome lugar a desbarata e cabay di 
campaña di e partido berde, cu tambe 
a bin ta practica populismo riba e top- 
ico, coriendo campaña denunciando cu 
specialmente e personanan mayor cu 
poco entrada lo a wordo perhudica cu e 
medida pa elimina remedi for di e lista 


positivo. 


Sra. Wever-Croes a siña su les pa 
hamas subestima e "experiencia" di e 
partido berde den manipula opinion 
publico. Nos por corda con a usa como 
cabay di campaña e "solidariteitsheft- 
ing”, despues “friends and family" y 
introducion di e BBO como base di nan 
campana. 

Pakico a scoge AZV y pakico esnan di 


edad mayor? Sr. Mike Eman ta bon na 


Booshi Wever: 


altura cu esnan di edad mayor ta con- 
forma un parti substancial di e electo- 
rado. 

E lider ta tambe bon na altura cu male- 
sanan cronico ta halto cerca esnan di 
edad mayor y cu gran parti mester so- 
brebibi cu un entrada marginal di pen- 
sioen. Pues no lo sobra mucho placa pa 
por cumpra remedi cu AZV no lo cubri 


mas. 


E lider di AVP sinembargo a lubida di 
bisa cu ta su dos Ministernan, Visser 
y Schwengle, ta responsabel pa de- 
terioro di e calidad di cuido pa nos 
grandinan. Y despues di a desgracia 

nos pueblo, e dos “profesionalnan” a 
bandona Aruba en busca di un mihor 
entrada y un mihor cobertura di nan 
mesun cuido medico, pasobra Hulanda 
y Bonaire lo garantisa nan mihor pago 
y tur beneficio di un cobertura medico 


Hulandes. Que hipocresia!! 


E di dos motibo di e actual Minister- 
Presidente ta pa pone un paro n'e as- 
piracion di e Minister di Salubridad pa 
remplasa su persona como lider di e 
partido geel. Sra. Wever-Croes ta bon 
na altura con e Minister ta maneha sa- 
lubridad. Ta su mesun persona a tuma 
como su encargo pa trata na desbarata 
e ponencia di sr. Raymond Knops cu 
ta Aruba a presenta e opcion pa baha 
gasto d1 Gobierno door di entre otro re- 
duci e gasto medico cu AZV ta maneha. 
Nos por a tuma nota sinembargo con e 
PR di AZV, durante presentacion di e 
medida pa reduci e cantidad di remedi 
di e lista positivo, a declara cu a inicia 
e proceso despues di a ricibi ordo di e 
Minister di Salubridad. 





Nos por corda tambe con a pospone 1n- 
troducion di e medida for di 1 di febru- 
ari 2021 pa 1 di april 2021. Motibo di 
esaki ta pa duna Gobierno oportunidad 
pa evalua con e reaccion di e pueblo lo 
tabata ta. Despues cu a constata cu ela 
cay den mal tera a disidi pa revoca e 


medida. 


Un desaroyo deplorabel y otro ehempel 
con wega politico ta wordo hunga y con 
ta introduci un medida ad-hoc sin un 
bon estudio di factibilidad y sin e in- 
teres di e pueblo na pecho. Otro prueba 
cu probecho politico personal di e lider 
di e partido geel y sobrevivencia di su 


partido ta bin na prome lugar. 


Den mas di un ocasion sr. Gradus a 
informa cu no lo acepta cu ta coba un 
buraco pa yena otro. Reforma ta keda 
necesario, sr. Gradus a informa, paso- 
bra e situacion ta sumamente precario 
y no por permiti wega politico ni popu- 
lismo. Y hustamente esak1 e dos parti- 
donan grandi aki a bin ta practica den 


e caso aki. 


P'esey UPP ta spera cu nos pueblo lo 
compronde cu NO POR CONFIA IN- 
TEGRANTENAN DI E PARTIDO 
BERDE NI GEEL. Pueblo no por per- 
miti pa partidonan cu a desgracia nos 
futuro atrobe asumi responsabilidad 
gubernamental. 

UPP ta haci un apelacion na nos elec- 
torado pa husga "for once and for al- 
ways" e "profetanan di desaster" y no 
permiti pa nan sigui cu nan engaño. 
UPP den Parlamento lo percura pa 
evita corupcion y mal gobernacion, se- 


gun Boosh1 Wever. 

Departamento di Cultura Aruba (DCA) a tuma 
despedida di Reymundo “Ramiro” Krosendijk 












































Departamento di Cultura Aruba 
(DCA), Director, staf y personal a 
tuma despedida di nan colega sr. 
Reymundo ‘Ramiro Krosendik 
diabierna 30 di april 2021, kende 
cu entrante 1 di me1 2021 ta baha 
cu vacacion y despues sigu1 cu su 
pensioen. 

Ramiro a traha foi di 1 di mei 
1992, na Stichting Cultureel Cen- 
trum Aruba (CCA) y despues na 
Instituto Cultura Aruba (ICA), 
cu na 2007 a bira DCA. 


Ramiro a cuminsa den seccion fa- 
cilitario y mantencion, despues a 
sigul1 subi y desaroya su mes riba 


parti Financiero. 

















Pa tres decada Ramiro tabata e 
“motor” tras di “Bon Bini Festival 
cu tabata te cu prome cu e Pan- 
demia Covid-19- den Fort Zout- 
man, Willem III Toren. 

Despues a traspasa e Festival pa 
Fundacion Museo Historico. 


Manera colega Ramiro mes a ex- 
presa: 

“M1 a sinti mi afortuna di por a 
yega e edad, unda mi por bay dis- 
fruta di un bida mas relaha. 

Mi por corda manera ta ayera cu 
mi a cuminsa mi carera cu Cul- 
tureel Centrum Aruba (CCA) na 
Fort Zoutman for di 1984 te cu 
1992. 








Y mi a sina mas y mas di nos 
bunita cultura. Mi ta sinti mi 
orguyoso di esnan cu den mi 
trayectoria a colabora cu mi, mi 


ta yama un dankı. 


Danki sigur na un y tur pa e con- 


fiansa, apoyo y sosten ricib1.” 


"Danki di curason na director y 
tur mi coleganan, y ta desea boso 
hopi exito den futuro." 


Director, staf, personal di DCA 
y Ministerio di Cultura ta desea 
Ramiro tur clase di exito y hopi 
salud den futuro y gosa di Ramiro 


su pensioen bon mereci. 

Fundacion Pa Nos Muchanan cu Exitoso clausura di curso: 


Fasenan di desaroyo di mucha di 0 pa 12 aña 





Centro di Cuido  Mioses, Coolkids | Naschoolse 
Opvang, Honey Poney Daycare, Little Zoo Daycare, 
M-Joy Childcare Center, Skol di hunga Dora y Di- 
ego, Skol di Hunga Chikitin Bin Bin, Tante Joja 
Speelschool, The Cradle Daycare. 


Recientemente 27 trahador pedagogico cu ta traha 
den Centro di Cuido di Mucha (creche y traimer- 
dia) a termina e curso Fase di Desaroyo di mucha 
di 0- 12 aña. E curso aki a ser duna dor di Funda- 
cion Pa Nos Muchanan (FPNM). Den e curso aki a 
trata e desaroyo y comportacion cu por spera di un 
mucha segun nan fase di desaroyo. 

E curso aki ta importante p'asina como trahador 
pedagogico por compronde den ki fase di desaroyo 
un mucha t'aden. Den e forma aki por guia e mu- 
cha na un manera adecua p'asina sigura cu e mu- 
cha por desaroya optimalmente y yega na su ful 
potencial. 


E curso aki a consisti di 3 les sig1 pa un presenta- 


cion di cada Centro di Culido. 











Den e presentacion a enfoca riba e formanan di con 
nan como trahador pedagogico lo stimula e desar- 
oyo di un mucha den nan Centro di Cuido. 

E fasenan di desaroyo cu a wordo trata tabata lo 
siguiente: Desaroyo fisico, Desaroyo social-emo- 
tional, Desaroyo cognitivo y Desaroyo di idioma. 


lrahadornan Pedagogico cu a participa ta di e 
siguiente Centronan di Cuido: Centro di Cuido 
Mioses,Coolkids Naschoolse Opvang, Honey Poney 
Daycare, LittleZooDaycare, M-Joy Childcare Center, 
Skol di hunga Dora y Diego, Skol di Hunga Chikitin 
Bin Bin, Tante Joja Speelschool, The Cradle Daycare 


E cursistanan a keda sumamente contento cu e 
contenido y e oportunidad pa amplia nan conoce- 


mento riba e tereno akı. 


PNM ta felicita tur cu a participa y mirando e gran 
exito di e curso, FPNM sigur lo ripiti esaki pa duna 
oportunidad na mas lider y cabesante pa amplia 


nan conocemento. 

Hit and run y Nissan March destrui den Ranchostraat 























EN Diabierna anochi den careda di 10:30 durante cu Polis- 
] AN i | A. m Ea nan tabata atende e accidente n'e complehonan di cas na 
+ ^ a Bushiri, informacion a drenta di un accidente entre auto 
pad a, | IN à cu scooter. 
Mesora tur esnan na Bushiri mirando cu nan tabata ca- 
bando, a sali direccion Ranchostraat. Na yegada no a topa 
cu ningun motociclista herida. 


Loke si nan a bin haya na final di e caya ta un Nissan 
March cu su glasnan di completamente destrui, no dor di 
accidente, pero haci dor di un of mas persona. 

Chauffeur di e vehiculo no tabata presente ora Polis a 
yega, algun minuut despues un hoben bou influencia a pre- 
senta. E ta laga sa cu e ta chauffeur di e March y cu e no 





tin rijbewijs. 


El a splica mas o menos un storia y mirando cu e ta burachi 
y tampoco tin rijbewijs a bisa cu lo detene. 

Pero, e otro partido cu segun e chauffeur di e March t'esun 
cu lo a kibra su glasnan a sconde e scooter den e cas conoci 
pa Polis eymes n'e skina. E lo a lock e porta tambe, unda cu 








Polis a mira e scooter paden y no por a yega na dje. 


E scooter lo a dal un auto pariba den e caya y sigui bay. No 
ta conoci si e Nissan March tabata coriendo tras di e scoot- 
er. Nos ta bisa esak1 dor cu chauffeur di e Nissan March 
tabata bisa cu e tin problema cu x persona eybanda. 

Na final Polis a pidi transportwagen y a logra saca e scooter 
tambe, unda cu a hiba ambos warda di Balashi. Chauffeur 
di e March a bay Warda di Polis den transportwagen. 

Na Barceló, Polis mester a atende cu un turista cu a bira agresivo, 
despues cu su mama a fayece den su kamber di hotel 


Diasabra algo despues di 10”or 
y mey di anochi, presencia di 
ambulance a wordo pidi cu 
urgencia na Hotel Barceló pa un 
señora cu no lo ta dunando señal 
di bida. 

Na yegada e paramédiconan 
di ambulance a haya nan 
confronta cu un situacion hopi 
tenso, un homber a lanta cu 
e paramediconan y tambe cu 
personal di e hotel. Mesora e 
hotel a pidi asistencia di Polis. 


Varios unidad di Polis di Strand 
y di districto di Noord a yega na 
hotel Barceló, p'asina trata na 
controla e situacion cu lo tabata 
bayendo for di man. Polis a subi 
n'e piso caminda e turistanan ta 
hospeda y a detene un persona cu 
no kier a rasona. 
Transportwagen di districto di 
Noord a presenta n'e hotel, cu e 
intencion di transporta e persona 
pa warda di Polis. 

E homber a wordo hinca den 
transport, pero despues cu 
Polisnan a papia cu e homber, el 


a calma, tambe e homber a splica 
Polis cu ta su mama a fayece. 
Despues el a pidinan hopi 
despensa p'e forma agresivo 
cu el a expresa su tristesa na 
momento cu el a ripara cu su 
mama a fayece. 


E agentenan n'e sitio a duna e 
homber condolencia y e homber 
na su turno a brasa e Polisnan cu 
sigur n'e momento ey, sigur lo a 
sirbi pa un poco consuelo. 

E homber tabata yora su mama 
inconsolabelmente. Leu di su 
famianan anto un vacación cu lo 
mester tabata pa relaha y disfruta 
den compania di su kerida mama, 
a caba den un tristesa inmenso. 


Den careda di ll'or y 20 di 
anochi, dokter a presenta n'e 
sitio, pa constata morto di e 
sefiora, tambe un rato despues, 
Slachtofferhulp tambe a yega na 
Hotel Barceló, p'asina asisti e 
famia den su tristeza. Un funeral 


home a busca e curpa den careda 
di 12:30 a.m. 














Hoben recien opera a accidenta na Bushiri 


Diabierna anochi algo pasa di 10'or, 
informacion a drenta di un accidente cu 
scooter unda e casnan di pueblo di Bushiri 
ta situa. Informacion adicional a bisa cu 
e persona accidenta no ta reacciona. 

P'e motibo ey mesora varios unidad cu 
tabata riba caya, a dirigi nan mes p'e 


Sitio. 


Prome unidad n'e sitio a constata cu 
ta trata di un hoben(18) y cu e ta bij. 
Pero pa manda un ambulance debi cu 
e mucha homber aki lo a caba di pasa 
den un operacion serio. Na yegada di 
Paramediconan nan a haya e hoben 
drumi riba su lomba, despues di a haci'e 
algun pregunta nan a saca e stretcher y 
pone riba dje pa nan bay Hospital. 


Con exactamente e accidente a sosode 
no ta mucho cla, pero si a pidi pa 
Departamento di Trafico tambe pa bin 


n'e sitio. 























Pa di dos asesinato 

Fiskal a pidi pena di bida largu pa asesino di yu'i Kòrsou 





The Lord is my shepherd, | lack nothing. 
He makes me lie down in green pastures, 
He leads me beside quiet waters, 
He refreshes my soul. 
Psalms 23 
It is with profound sadness in our hearts that the Hoo family announces 
the passing of their beloved father, grandfather, great-grandfather, 
brother, uncle, colleague, friend and musician: 





Hornwah "Sonny" Hoo 


* 12-02-1937 - t26-04-2021 


On behalf of his loving family 
Children: 

Larry and Noriza Hoo - Helder 

Karen and Andre Joubert - Hoo 
Andrew and Karuna Hoo - Roopnarine 
Kendall Hoo 

Kristen Hoo 

William Hoo 

Siblings: 

Alex and t Marilyn Hoo and family 
Laicy and Ineke Hoo and family 

Helen and Leo Richardson - Hoo and family 
Michael and Vicenta Hoo and family 

t Joaquin and t Jo Giel and family 
Grandchildren: 

Darryl and Jerusa Hoo - Lim-Apo 
Kimberly Hoo 

Kenrick Hoo 

Christopher Hoo 

Amey Joubert and Kelvin Lampe 
Alyssa Joubert 

Devan Hoo 

Keriann Hoo 

Great-grandchildren 

Jaelynne and Kaelynne Vrolijk 

Haily and Liam Hoo 

His assistant at home, like second mom to Kendall, Kristen and William: 
Ms. Daisy Rodriguez 


Special thanks to: 
Dr. D. Giel, Jolanda "Nana" Pieternella and Lisette Pieternella for their 
attention, assistance and dedication during Sonny's last moments. 


All of sonny's nieces and nephews, cousins, close friends, Seroe 
Grandiweg friends, ex-colleagues from Lago, SMPA, APA, Directie 
Scheepvaart, San Nicolas Business Association, fellow musicians and 


other family members: Hoo, Williams, Peterson, Giel, Witman, Richardson, 


Joubert, Helder, Roopnarine, Tromp, Cham. 
Farewell service will be held at: 


The Santa Theresita Church in San Nicolas 
On Monday, May 3rd 2021 
From 2 pm to 4 pm 


Our beloved will be cremated in the presence of his close family 
members after the farewell service. 


Important 
Please take into account that we will be maintaining all rules and 
regulations regarding COVID 19. 


We deeply appreciate your sympathies and condolences. Unfortunately, 
we are unable to receive any visitors after the farewell service. 


Our apologies if we have forgotten to mention anyone else during our 
time of mourning and grief. 

LIMBURG - Siman pasá djabierne un tribu- 
nal penal na Limburg a pidi kastigu di bida 
largu pa un homber Kurasolefio di 52 aíia, 
kende a mata un muhé tambe Kurasoleño 
aña pasá 22 di yuli ne siudat Hulandes Ker- 
krade. 

Un tempu e homber tabata kompañero di 
bida di e dama Reagan Perez, pero e dama 
a kibra e relashon 1 for di e momento ei su 


bida tabata na peliger. 


El a hasi denunsia kantidat di biaha na Polis, 
pero lamentablemente mester bisa ku Polis 
Hulandes praktikamente no ta aktua riba de- 
nunsianan di menasa a menos ku nan pone 
morto dje viktima riba stupi di warda di Po- 


lis. 


Ta masha hopi biaha e dama Perez, kende 
tabatin dos yu, a bati na porta di Warda di 
Polis pa pidi protekshon, pero e biahanan ku 
Polis a bai, ya e abusador a hui. 

Riba e malogrado dia enkuestion, e asesino 
Roberto H., di 54 afia a inventá un triki pa 


sospendé Perez den su kas. 

El a pidi un amigu pa bai hasi un pedido di 
bolo serka Perez 1 ora e amigu a drenta e kas, 
el a drenta rapidamente su tras 1 a kuminsa 
pufialá e viktima manera un karnisero. 

El a kaba di kumpra e kuchú e mesun main- 
ta ei den un karniseria dje barku pidiendo un 
kuchü grandi pasobra “ta hopi karni mi tin 


ku korta....” 


Pa koinsidensia un Polis na sivil ku tabata di 
bishita serka un otro habitante dje kaya, nét 
a mira Perez na kareda sali for di e kas ku e 
asesino pufialando e viktima. 

Tabatin basta testigu ku a presensia e ases- 
inato 1 danki ne hecho ku nan a filma 1 saka 
foto dje asesino, a logra aresté rapidamente. 
E ta detené for aña pasá 1 djabierne ultimo 
su kaso a bai dilanti 1 aki dos siman Hues lo 
dikta sentensia. 

E famianan a pidi pa duné pena di morto, 
pero esei no ta eksisti mas den lei penal na 
Hulanda 1 asina a surgi un situashon ironi- 
ko kaminda pa dos asesinato ku e homber 
a kometé, el a haña garantia di bida largu 


solamente ku ta den prizon. 

E unico corant GRATIS 


Abona awo 
Manda un e-rmail na: 
Noticiaeawemainta.com 
y skirbi e palabranan: “Ami kier Abona” 

















Ami kier abona 









Like nos riba facebook 






Like us on: | 


Keda up to date y like nos riba facebook Fraboni 
w 


WwWww.facebook.com/awemainta 


Subi riba nos website 


WwWww.awemainta.com 





AWEMainta completamente 


DIGITAL 











